**Csak a BKF-en lesz angol nyelvű duális képzés**

*Budapest, 2015. április 1. –* **Mostanra már lehet tudni, hogy angol nyelven csak a Budapesti Kommunikációs és Üzleti Főiskola hirdet duális képzést Magyarországon. Ez a különleges képzési forma szeptembertől lesz elérhető a felsőoktatási rendszerben. A BKF-en gazdálkodási és menedzsment, kereskedelem és marketing, turizmus-vendéglátás szakokon lehet majd angol nyelvű duális képzést választani.**

A mostanában sokat emlegetett duális program a piacképes tapasztalat megszerzésében nyújt segítséget a hallgatóknak, akik ezzel a képzési formával friss diplomásként úgy kerülnek ki az álláspiacra, hogy lesz 3,5 év gyakorlatuk. Ezzel megoldódhat a pályakezdők egyik legnagyobb problémája, hogy többéves gyakorlat hiányában nem találnak munkát. Éppen ezért a felsőoktatási intézmények több céggel is leszerződhetnek, hogy a szakjaikhoz leginkább megfelelő gyakorlati helyet megtalálják a hallgatóknak. Így például a turizmus-vendéglátás szakosok éttermekben, szállodákban tölthetik gyakorlatukat.

A duális képzés a tanév hosszában és felépítésében különbözik a hagyományos alapképzéstől. Ugyanúgy 6 vagy 7 féléves a képzés, de a tanév hossza 48 hét, ami csaknem kétszerese a "hagyományos” képzési időnek. Az elméleti oktatás 26 hét, a vállalati oktatás 22 hétig tart. A gyakorlatban legtöbbször ez azt jelenti majd, hogy az oktatási szünetekben gyakorlati helyükön dolgoznak a hallgatók. A duális képzés nagy előnye, hogy a képzés teljes ideje alatt fizetést is kap a hallgató. Ez havonta a minimálbér legalább 60%-ának megfelelő összeg.

**További információ:**

Dora Tóth Andrea  
Mobil: +36 30 466 1591

E-mail:[andrea.doratoth@avantgarde.hu](mailto:andrea.doratoth@avantgarde.hu)

**A Budapesti Kommunikációs és Üzleti Főiskoláról:**

A Budapesti Kommunikációs és Üzleti Főiskola Magyarország legnagyobb magánkézben lévő főiskolája. Az intézményben 2 karon, 4 fő képzési területen – kommunikáció, üzlet, turizmus és művészet – folyik képzés, alap- és mesterfokon, illetve másoddiplomás képzési szinten. A főiskolának jelenleg közel 7000 hallgatója van, akik 2011-től már nemcsak a fővárosban, hanem Hódmezővásárhelyen, a BKF Regionális Tudásközpontjában is részt vehetnek az oktatásban. A BKF jelenleg 60 külföldi intézménnyel tart fent partneri kapcsolatot 27 országban több mint 300 ösztöndíjas helyet kínálva – többek között Egyesült Királysággal, az Egyesült Államokkal, illetve Kínával is. Képességfejlesztő tréningrendszere egyedülálló itthon. Az intézmény 2001 óta meghatározó és folyamatosan növekvő szereplője a hazai felsőoktatásnak. Tevékenysége elismeréseként 2011-ben és 2012-ben is elnyerte a Superbrands védjegyet.

[www.bkf.hu/dualis](http://www.bkf.hu/dualis)